මේ පුද්ගලයා සිංහල චිත්‍රපට රහසිගතව පටිගතකැර අළෙවි කිරීමේ ජාවාරමක කලක පටන් නිරතව ඇති බව පොලිස් පරීක්ෂණ මඟින් අනාවරණය වී තිබේ.අත්අඩංගුවට පත්වන අවස්ථාවේ මොහු සතුව සනත් ගුණතිලක මහතාගේ නිර්මාණයක් වන “එකමත් එක රටක” චිත්‍රපටයේ සංයුක්ත තැටි දෙකක් තිබූ බවත්, මධ්‍යම පළාත් ජ්‍යෙෂ්ඨ නියෝජ්‍ය පොලිස්පති ගාමිණී නවරත්න මහතාගේ උපදෙස්මත බුද්ධිමය දේපොළ පනත යටතේ ඔහුට නඩු පැවරූ බවත් සහකාර පොලිස් අධිකාරී එස්. බී. රත්නායක මහතා කීය.මහනුවර පොලිසියේ ප්‍රධාන පොලිස් පරීක්ෂක කුලසේකර, පොලිස් සැරයන් ජනක පද්මලාල් අය විසින් සැකකරු මහනුවර පොළ අසලදී අත්අඩංගුවට ගන්නා ලදී..